Diari Oficial de la Generalitat Valenciana


Sumari del DOGV 7435, del 02-01-2015 (2014/11376)

RESOLUCIÓ de 16 de desembre de 2014, de la consellera d'Infraestructures, Territori i Medi Ambient, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2015.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7435

Data del DOGV
:   02-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11086


Data del document
:   16-12-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * examen

RESOLUCIÓ de 16 de desembre de 2014, de la consellera d'Infraestructures, Territori i Medi Ambient, per la qual s'aprova la convocatòria ordinària d'exàmens teòrics per a l'obtenció de títols nàutics per al govern d'embarcacions de recreació per a l'any 2015. [2014/11909]  
La Generalitat té competència en matèria d'ensenyances nauticoesportives, d'acord amb l'article 49.3.6 de l'Estatut d'Autonomia de la Comunitat Valenciana, aprovat per la Llei Orgànica 1/2006, de 10 d'abril, i d'acord amb el Reial Decret 1952/1996, de 23 d'agost, sobre traspàs de funcions i servicis de l'administració de l'Estat a la Comunitat Valenciana, publicat en el Diari Oficial de la Comunitat Valenciana de 24 de setembre de 1996, i és la Conselleria d'Infraestructures, Territori i Medi Ambient la que assumix el desplegament i l'aplicació de les esmentades competències a través de la Direcció General de Transports i Logística.  
L'exercici d'estes funcions s'ha de realitzar, com s'establix en el reial decret citat, de conformitat amb els criteris establits amb caràcter general per la normativa estatal quant al contingut dels programes, tipus de titulació i disseny de proves.  
La celebració dels exàmens es regirà pel que disposa el Reial Decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació, publicat en el Boletín Oficial del Estado de data 11 d'octubre de 2014, la resta de normativa que esta orde preveu, i el Reial Decret 259/2002, de 8 de març, pel qual s'actualitzen les mesures de seguretat en la utilització de motos aquàtiques, publicat en el Boletín Oficial del Estado de data 12 de març de 2002.  
  
Per tot això, i fent ús de les atribucions que concedix a la consellera d'Infraestructures, Territori i Medi Ambient de la Generalitat el Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Únic  
Aprovar la convocatòria ordinària per a l'any 2015 d'exàmens teòrics per a l'obtenció dels diferents títols nàutics per al govern d'embarcacions de recreació, amb subjecció a les bases següents:  
  
  
Primera. Es convoquen els exàmens teòrics per províncies següents:  
  
  
Alacant  
  
3 i 4 de juliol  
Capità de iot  
Patró de iot  
Patró d'embarcacions de recreació.  
Patró d'embarcacions de recreació complementària. (Només per a titulats en patró per a navegació bàsica o qualificats aptes en patró per a navegació bàsica per la Generalitat Valenciana)  
Patró per a navegació bàsica  
Patró moto nàutica A i B  
Matrícula: des de l'1 de juny fins al 16 de juny (inclusivament)  
  
  
Castelló  
  
2 i 3 d'octubre  
Capità de iot  
Patró de iot  
Patró d'embarcacions de recreació  
Patró d'embarcacions de recreació complementària. (Només per a titulats en patró per a navegació bàsica o qualificats aptes en patró per a navegació bàsica per la Generalitat Valenciana)  
Patró per a navegació bàsica  
Patró moto nàutica A i B  
Matrícula: des de l'1 de setembre fins al 16 de setembre (inclusivament)  
  
  
València  
  
24 i 25 d'abril  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró moto nàutica A i B  
Matrícula: des del 23 de març fins al 10 d'abril (inclusivament)  
  
27 i 28 de novembre  
Capità de iot  
Patró de iot  
Patró d'embarcacions de recreació  
Patró d'embarcacions de recreació complementària. (Només per a titulats en patró per a navegació bàsica o qualificats aptes en patró per a navegació bàsica per la Generalitat Valenciana)  
Patró per a navegació bàsica  
Patró moto nàutica A i B  
Matrícula des del 26 d'octubre fins a l'11 de novembre (inclusivament)  
  
Segona. Normes generals  
2.1. Per a obtindre les atribucions bàsiques dels títols corresponents, les persones que superen els exàmens teòrics hauran d'acreditar la realització de les pràctiques bàsiques de seguretat i navegació, així com les de radiocomunicacions o cursos de radiooperador curt/llarg abast, que en cada cas corresponga segons s'establix en els annexos II, III i IV del Reial Decret 875/2014, de 10 d'octubre, pel qual es regulen les titulacions nàutiques per al govern de les embarcacions de recreació, així com la resta de requisits establits en l'esmentada norma. Per a obtindre atribucions complementàries dels títols, serà necessari superar les pràctiques a què es referixen els annexos V o VI del Reial Decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació.  
2.2. Els aspirants hauran de tindre complits 18 anys d'edat en el moment en què es realitzen les proves per a l'obtenció dels títols, a excepció de les proves per a l'obtenció del títol de patró per a navegació bàsica a les quals podran presentar-se els menors d'edat que hagen complit 16 anys en el moment de la realització de la prova i acrediten el consentiment per escrit dels pares o tutors, el dit consentiment s'acreditarà en el moment de la solicitud del títol de patró per a navegació bàsica.  
  
2.3. Els aspirants que no es presenten a les proves en el dia i hora assenyalats, excepte en els casos degudament justificats i lliurement apreciats pel tribunal, seran exclosos de la prova i perdran tots els drets d'examen.  
2.4. Per a l'examen teòric de patró de iot i capità de iot, s'haurà d'estar en possessió del títol immediatament anterior. La dita acreditació es presentarà en el moment de solicitud del títol.  
2.5. Per a l'examen de patró d'embarcacions de recreació complementària, s'haurà d'estar en possessió del títol de patró per a navegació bàsica o haver superat l'examen teòric de patró per a navegació bàsica. La dita acreditació es produirà en el moment de realitzar la matrícula. En el cas d'aspirants que estiguen aptes en l'examen teòric de patró per a navegació bàsica, únicament s'admetran a la prova complementària de patró d'embarcacions de recreació, els qualificats aptes en les proves realitzades per l'administració de la Generalitat Valenciana i no hagen transcorregut més de dos convocatòries des que es va obtindre la dita qualificació d'apte.  
  
Tercera. Presentació de solicituds telemàtica o presencial  
3.1. Les solicituds podran presentar-se de forma telemàtica, a través del web de la Conselleria d'Infraestructures, Territori i Medi Ambient en la pàgina ?http://www.cit.gva.es/web/actividades-nauticas/titulos-de-embarcacions/examenes?.  
Per a això es necessitarà disposar prèviament del DNI electrònic o del certificat d'usuari de firma electrònica avançada o firma digital. Els matriculats per mitjà del sistema telemàtic hauran d'aportar el dia de l'examen, el justificant del registre telemàtic així com la documentació acreditativa dels requisits per a participar en la convocatòria, que és la següent: original i fotocòpia del DNI o, en cas de no tindre nacionalitat espanyola, el NIE. En cas d'estar en tramitació a més presentaran el passaport. Els beneficiaris d'exempcions de taxa per família nombrosa, presentaran l'acreditació corresponent. Els matriculats en les proves complementàries de patró d'embarcacions de recreació, presentaran acreditació d'estar en possessió del títol de patró per a navegació bàsica.  
  
Els aspirants matriculats per este sistema, que no presenten la mencionada documentació el dia de l'examen no seran avaluats i perdran tots els drets a la convocatòria.  
3.2. Els candidats podran també formalitzar la inscripció de forma presencial segons els documents de solicitud d'admissió a examen per a l'obtenció de títols per al govern d'embarcacions de recreació, que estaran disponibles per al públic en les oficines Prop i en la pàgina web de la Conselleria d'Infraestructures, Territori i Medi Ambient.  
  
Les solicituds per a prendre part en les convocatòries es podran presentar:  
- En les dependències de la Conselleria d'Infraestructures, Territori i Medi Ambient, situada a l'avinguda d'Aguilera, 1, 8a planta, 03913 Alacant.  
 En els registres corresponents dels servicis centrals i territorials de les distintes conselleries i en qualsevol de les oficines PROP de la Generalitat Valenciana.  
 En les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 20 del Decret 191/2014, de 14 de novembre, del Consell, pel qual es regula l'atenció a la ciutadania, el Registre d'Entrada i Eixida d'escrits i l'ordenació de les oficines de Registre en l'Administració de la Generalitat.  
  
  
Quarta. Documentació  
4.1. Junt amb les solicituds i dins dels terminis establits per a la presentació, els candidats han d'adjuntar en tots els casos:  
- Fotocòpia del document nacional d'identitat, i en cas que no siga espanyol, el NIE.  
- Exemplar per a l'administració de l'imprés de pagament (mod. 046) d'accés a l'examen teòric per a l'obtenció de la titulació per al govern d'embarcacions de recreació, amb certificat mecànic o firma autoritzada de l'entitat colaboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005, que aprova el text refós de la Llei de Taxes de la Generalitat Valenciana publicada en el Diari Oficial de la Comunitat Valenciana de 22 de març de 2005, l'import de la qual actualitzada per a l'any 2015 es publicarà en la pàgina web de la Conselleria d'Infraestructures, Territori i Medi Ambient, www.citma.gva.es.  
- Els beneficiaris d'exempcions de taxa per família nombrosa, presentaran l'acreditació corresponent.  
- En les proves de patró d'embarcacions de recreació complementària, es presentarà acreditació de posseir el títol de patró per a navegació bàsica. En els supòsits d'aptes en patró per a navegació bàsica no serà necessari acreditar la qualificació d'apte atorgada per l'administració de la Generalita Valenciana, es comprovarà d'ofici a l'efectuar la inscripció pel departament corresponent.  
El pagament a l'entitat bancària no substituirà en cap cas el tràmit de presentació de la solicitud davant de l'administració en temps i forma prevista en estes bases.  
  
Quinta. Termini de presentació de solicituds  
5.1. El termini de presentació de solicituds s'iniciarà i finalitzarà segons allò que s'ha indicat per a cada convocatòria en la base primera d'esta resolució.  
5.2. No s'admetrà cap solicitud presentada fora del termini establit.  
  
  
Sexta. Horari i lloc d'exàmens  
6.1. Els exàmens es realitzaran durant el divendres de vesprada i el dissabte de matí de les dates indicades en la base primera. Els horaris s'establiran en funció dels aspirants matriculats i la disponibilitat d'aules adequades.  
6.2. Els horaris i el lloc d'examen seran els anunciats pel president del tribunal en el tauler d'anuncis de la Direcció General de Transports i Logística a Alacant situada en la direcció mencionada en la base 3.2, així com en la pàgina web de la Conselleria d'Infraestructures, Territori i Medi Ambient, almenys amb una setmana d'antelació a la data de realització de l'examen.  
  
Sèptima. Desenrotllament de les proves  
7.1. El desenrotllament de les proves es regirà pel que establix el Reial Decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació, publicada en el Boletín Oficial del Estado de data 11 d'octubre de 2014, així com el Reial Decret 259/2002, de 8 de març, pel qual s'actualitzen les mesures de seguretat en la utilització de les motos nàutiques.  
7.2. A fi de poder entrar en les aules i realitzar l'examen els aspirants hauran de presentar-se en el lloc de la realització de l'examen amb el següent:  
Documents originals del DNI, NIE o passaport, a estos efectes no són vàlids els resguards de renovació. En qualsevol moment el tribunal podrà requerir als aspirants l'acreditació de la seua personalitat per mitjà de la presentació dels documents oficials identificatius anteriors. L'autoritat convocant, per si mateixa o a proposta del president del tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en què haja pogut incórrer l'aspirant, i podrà ser exclòs de la convocatòria en qualsevol moment si no complix els requisits.  
  
- Justificant bancari (mod. 046) de l'abonament de les taxes corresponents a la inscripció en la prova a la Generalitat Valenciana.  
- Estris d'escriptura: llapis del núm. 2, bolígraf i goma d'esborrar, transportador nàutic, regle, escaire, cartabó i compàs. Així mateix, s'autoritza l'ús de calculadores científiques, i no es permet l'ús de calculadores programables, telèfons mòbils, agendes electròniques, ni ordinadors personals.  
Per als exàmens de capità de iot, hauran d'acudir proveïts de l'almanac nàutic de l'any en curs. Així mateix, i per a l'assignatura d'anglés, podran acudir proveïts del diccionari corresponent.  
  
Octava. Estructura dels exercicis i requeriments per a superar-los  
  
Patró de moto nàutica B  
Resolució de 20 preguntes tipus test, de formulació independent entre si, amb 4 respostes alternatives, de les quals només una serà vàlida, de les quals cal respondre'n correctament catorze, per a ser considerat apte. Les respostes errònies no penalitzen. Duració de l'examen una hora.  
  
Patró de moto nàutica A  
Resolució de 30 preguntes tipus test, de formulació independent entre si, amb 4 respostes alternatives, de les quals només una serà vàlida, de les quals cal respondre'n correctament vint-i-una per a ser considerat apte. Les respostes errònies no penalitzen. Duració de l'examen una hora.  
  
Patró per a navegació bàsica  
Resolució de 27 preguntes tipus test, de formulació independent entre si, amb 4 respostes alternatives, de les quals només una serà vàlida. Per a ser considerat apte cal resoldre correctament 17 preguntes en total, i és necessari a més un mínim de 5 encerts de les deu preguntes sobre reglament d'abordatges i un mínim de 3 encerts de les cinc preguntes d'abalisament. Les respostes errònies no penalitzen. Duració de l'examen 45 minuts.  
  
Patró d'embarcacions de recreació  
Resolució de 45 preguntes tipus test, de formulació independent entre si, amb 4 respostes alternatives, de les quals només una serà vàlida. Per a ser considerat apte cal resoldre correctament 32 preguntes en total, i és necessari a més un mínim de 2 encerts de les quatre preguntes de carta de navegació, un mínim de 5 encerts de les deu preguntes sobre reglaments d'abordatge, un mínim de 3 encerts de les cinc preguntes sobre abalisament. Les respostes errònies no penalitzen. Duració de l'examen una hora i 30 minuts.  
Els candidats que no aconseguisquen superar la prova de patró d'embarcacions de recreació, però sí ho facen d'acord amb les exigències establides en el Reial Decret 875/2014 de 10 d'octubre, del patró per a navegació bàsica, se'ls reconeixerà la qualificació d'apte en patró per a navegació bàsica, i és vàlid en l'àmbit exclusiu de la Generalitat Valenciana i es conservarà el dit aprovat durant un període màxim de dos convocatòries següents als efectes de realització de l'examen complementari de patró d'embarcacions de recreació.  
  
  
Patró d'embarcacions de recreació. Prova complementària  
Resolució de 18 preguntes tipus test, de formulació independent entre si, amb 4 respostes alternatives, de les quals només una serà vàlida. Per a ser considerat apte cal resoldre correctament 15 preguntes en total, i és necessari a més un mínim de 2 encerts en les quatre preguntes de carta. Les respostes errònies no penalitzen. Duració de l'examen 45 minuts.  
  
Patró de iot.  
Resolució de 40 preguntes tipus test, de formulació independent entre si, amb 4 respostes alternatives, de les quals només una serà vàlida. Les respostes errònies no penalitzen. Duració de l'examen 2 hores. L'examen es corregirà per mitjà d'un doble criteri de valoració:  
a) Globalment. Per a aconseguir l'aprovat s'haurà de respondre correctament un mínim de 28 preguntes, i no es permet superar un màxim d'errors en les matèries següents:  
Teoria de navegació, màxim 5 errors permesos.  
Navegació carta, màxim 3 errors permesos.  
b) Per mòduls temàtics. Es podrà aconseguir l'aprovat per mòduls, sempre que se superen els criteris específics de les dos matèries que componen cada mòdul d'acord amb els criteris següents:   
Mòdul genèric (seguretat/meteorologia). Resolució de 20 preguntes tipus test, amb 4 respostes alternatives, de les quals només una serà vàlida. De les 10 preguntes de seguretat en la mar, el nombre màxim d'errors permesos serà de 5. De les 10 preguntes de meteorologia, el nombre màxim d'errors permesos serà de 5.  
Mòdul de navegació (teoria navegació/carta navegació). Resolució de 20 preguntes tipus test, amb 4 respostes alternatives, de les quals només una serà vàlida. De les 10 preguntes de teoria de navegació, el nombre màxim d'errors permés serà de 5. De les 10 preguntes de carta de navegació, el nombre màxim d'errors permés serà de 3.  
L'aprovat del mòdul només és vàlid en l'àmbit exclusiu de la Generalitat Valenciana i es conservarà durant les dos convocatòries següents a la de la realització de l'examen en què es va aprovar el mòdul.  
  
  
Capità de iot  
Resolució de 40 preguntes tipus test, de formulació independent entre si, amb 4 respostes alternatives, de les quals només una serà vàlida. Les respostes errònies no penalitzen. Duració de l'examen 2 hores i mitja. L'examen es corregirà per mitjà d'un doble criteri de valoració:  
a) Globalment. Per a aconseguir l'aprovat s'haurà de respondre correctament un mínim de 28 preguntes, i no es permet superar un màxim d'errors en les matèries següents:  
Teoria de navegació, màxim 5 errors permesos.  
Càlculs de navegació, màxim 4 errors permesos.  
b) Per mòduls temàtics. Es podrà aconseguir l'aprovat per mòduls, sempre que se superen els criteris específics de les dos matèries que componen cada mòdul d'acord amb els criteris següents:   
Mòdul genèric (meteorologia/anglés). Resolució de 20 preguntes tipus test, amb 4 respostes alternatives, de les quals només una serà vàlida. De les deu preguntes de meteorologia, el nombre màxim d'errors permesos serà de 5. De les deu preguntes d'anglés, el nombre màxim d'errors permesos serà de 5.  
Mòdul de navegació (teoria navegació/càlcul navegació). Resolució de 20 preguntes tipus test, amb 4 respostes alternatives, de les quals només una serà vàlida. De les deu preguntes de teoria de navegació, el nombre màxim d'errors permés serà de 5. De les deu preguntes de càlcul de navegació, el nombre màxim d'errors permés serà de 4.  
  
L'aprovat del mòdul només és vàlid en l'àmbit exclusiu de la Generalitat Valenciana i es conservarà durant les dos convocatòries següents a la de la realització de l'examen en què es va aprovar el mòdul.  
  
  
Novena. Tribunal  
9.1. La consellera d'Infraestructures, Territori i Medi Ambient nomena com a tribunal per a avaluar els exàmens esmentats els membres següents:  
Tribunal titular  
President: Josep Llin i Belda.  
Secretària: Concepción Morillas Barrio.  
Vocals:  
Tomás Vicente Varó Giner.  
Miguel Bru Sales.  
Natacha Jaimovitch.  
Tribunal suplent.  
President: Julio Marin Sánchez.  
Secretari: Vicente Lacruz Cervera.  
Vocals:  
Agustín Lloret Soler.  
Paco Bayarri Cebrián.  
Emilio Antonio López Larrubia.  
9.2. Els membres dels tribunals i el personal auxiliar d'examen tindran dret a l'abonament de les indemnitzacions per assistències, d'acord amb el que preveu la normativa vigent.  
  
Deu. Resultats dels exàmens  
10.1. Finalitzats els exàmens i una vegada realitzada la correcció pel tribunal, la plantilla de resultats i les qualificacions provisionals es publicaran en el tauler d'anuncis de les dependències de la Direcció General de Transports i Logística a Alacant, així com en la pàgina web de la Generalitat ?www.citma.gva.es/web/actividades-nauticas?, de la Conselleria d'Infraestructures, Territori i Medi Ambient.  
10.2. Els candidats examinats disposaran de 5 dies hàbils comptadors a partir del dia en què es facen públiques les qualificacions provisionals de la convocatòria de què es tracte, per a solicitar la revisió de l'examen pel tribunal o presentar les alegacions que es consideren oportunes.  
10.3. Les reclamacions hauran d'estar degudament motivades i es realitzaran per la persona que ha realitzat l'examen. Hauran de dirigir-se al president del tribunal, i podran presentar-se en els llocs indicats en la base 3.2 de la present convocatòria. No es tramitarà cap reclamació rebuda via fax. En la solicitud es farà constar el nom i els cognoms de la persona que ha realitzat l'examen, el DNI, el domicili i el número de telèfon, assignatura de què es tracte, i data de la convocatòria.  
  
10.4. Contra els resultats de la revisió d'exàmens i alegacions podrà interposar-se un recurs d'alçada en el termini d'un mes, d'acord amb el que establix l'article 114 i següents de la Llei de Règim Jurídic de les Administracions Públiques i del Procediment Administratiu Comú, davant del secretari autonòmic d'Infraestructures, Territori i Medi Ambient.  
10.5. Ateses i resoltes les alegacions i revisions d'exàmens, el tribunal elaborarà les actes definitives.  
10.6. Els exàmens es conservaran durant el termini de 12 mesos comptadors des de l'endemà de la data de la realització.  
  
Onze. Solicitud de títols i targetes d'identitat marítimes  
No hi ha termini establit per a les solicituds d'expedició, renovació i convalidació de títols i targetes d'identitat marítima, i es podran realitzar estes qualsevol dia hàbil, per al tràmit de les quals es presentarà la documentació següent.  
- Fotocòpia del document nacional d'identitat o, en cas que no siga espanyol, el NIE.  
- Acreditació d'aptitud psicofísica ajustada als criteris i model establit en l'annex VIII del Reial Decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació, publicat en el Boletín Oficial del Estado de data 11 d'octubre de 2014.  
No serà necessària esta acreditació, si la persona interessada acredita haver-ho presentat, en l'àmbit de competències de l'administració de la Generalitat Valenciana, dins del termini dels 2 anys anteriors amb una solicitud d'expedició d'alguna titulació nàutica de recreació.  
- Les persones que opten als títols de patró de iot i capità de iot hauran de presentar fotocòpia confrontada del títol o de la targeta d'identitat marítima de la titulació immediatament anterior, així mateix si disposen de titulacions professionals o acadèmiques que puguen donar lloc a convalidació de pràctiques o cursos de formació, hauran de presentar fotocòpies confrontades.  
- Exemplar per a l'administració de l'imprés de pagament (model 046. Concepte 9768) per a l'expedició dels títols per al govern d'embarcacions de recreació, amb certificat mecànic o firma autoritzada de l'entitat colaboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005, que aprova el text refós de la Llei de Taxes de la Generalitat Valenciana publicada en el Diari Oficial de la Comunitat Valenciana de data 22 de març de 2005, segons el que establix la base quarta d'esta orde.  
- Certificat original de les pràctiques bàsiques de seguretat i navegació, complementàries de navegació, pràctiques de vela, així com el certificat de pràctiques de radiocomunicacions o curs de radiooperador curt/llarg abast, expedits per escola autoritzada d'acord amb allò que s'ha estipulat en el Reial Decret 875/2014, de 10 d'octubre, pel qual es regulen les titulacions nàutiques per al govern d'embarcacions de recreació.  
- Per a la solicitud del títol de patró per a navegació bàsica per als menors d'edat que hagen complit 16 anys s'haurà d'adjuntar el consentiment per escrit dels pares o tutors.  
  
València, 16 de desembre de 2014. La consellera d'Infraestructures, Territori i Medi Ambient: Isabel Bonig Trigueros.